Rijeka, 19. kolovoza 2020.g.

**NAJAVA DOGAĐANJA I POZIV ZA MEDIJE**

**OTVORENJE IZLOŽBE *USIJANO MORE* U EXPORTU NA DELTI**

**U četvrtak, 20. kolovoza 2020.g. u 20 sati u Exportu na riječkoj Delti, u sklopu programa Rijeke 2020 – Europske prijestolnice kulture, bit će otvorena izložba *Usijano more*, ujedno i prva velika izložba u ovom novouređenom prostoru. Sam program otvorenja izložbe, zbog epidemioloških mjera koje su na snazi, bit će održan ispred zgrade Exporta.**

S naglaskom na **nevidljive ekonomije i nove oblike rada povezane s morem**, njemačka kustosica **Inke Arns** okupila je **radove petnaest autora svjetskoga glasa** koji se bave **neuobičajenim i radikalnim pojavama**, **kao primjerice neobičnim Amazonovim trgovinama, poslovima čišćenja podataka koje korporacije dodjeljuju vanjskim tvrtkama, rudarenjem na velikim dubinama, podizanjem razine mora, skrivenim offshore oazama, mračnim carstvima amaterske pornografije i drugim 'zlatnim obalama'. Ukratko: morem rada.**

Na izložbi će se predstaviti radovi europskih i svjetskih umjetnika i skupina: **Aram Bartholl** (DE), **Ursula Biemann** (CH), **DISNOVATION.ORG** (FR/PL), **Jacob Hurwitz-Goodman** (US) / **Daniel Keller** (DE), **Steffen Köhn** (DE), **Lawrence Lek** (GB), **Rebecca Moss** (GB), **Jenny Odell** (US), **Elisa Giardina Papa** (IT), **Lisa Rave** (DE), **Marie Reinert** (FR), **Tabita Rezaire** (GF), **RYBN** (FR), **Sebastian Schmieg** (DE) te **Hito Steyerl** (DE), njemačka umjetnica koju je ugledni časopis Art Review proglasio **najutjecajnijom osobom u svijetu umjetnosti 2017. godine.**

**Najavljeno događanje organizira se uz poštivanje svih preporuka za sprječavanje zaraze**

**bolešću COVID-19.** **Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te** **OBVEZNO nošenje zaštitnih maski za lice, s obzirom da se radi o zatvorenom prostoru.**

**Maksimalan broj ljudi koji u skladu s mjerama istovremeno mogu boraviti u prostoru u kojem je izložba postavljena je 50.**

Dodajmo, **za glazbeni dio otvorenja izložbe *Usijano more* pobrinut će se Saša Antić i Luka Barbić iz TBF-a,** koji će za ovu priliku 'vrtiti' ploče s pozornice ispred Exporta.

Izložbu koju riječka udruga **Drugo more, u sklopu EPK programa Dopolavoro,** organizira u suradnji s **Goethe-Institutom Kroatien** **na dan otvorenja moguće je posjetiti do 23 sata**.

**Od 21. kolovoza** **do 13. rujna** izložba je otvorena svaki dan**od 17 do 21 sat**, dok će **od 14. rujna do 31. listopada** izložba svakodnevno biti otvorena **od 11 do 21 sat**.

**Ulaz na otvorenje je slobodan**, a **cijena ulaznice za vrijeme trajanja izložbe iznosi 30 kuna**.

**Cijena ulaznice s** **popustom**, koja vrijedi za **djecu i mlade do 18 godina starosti, studente te članove strukovnih udruga i organizacija**, uz predočenje važeće iskaznice je **15 kuna**. **Besplatni ulaz na izložbu imaju mlađi od 7 godina, nezaposleni i umirovljenici**, uz predočenje dokumenta.

Organizator izložbe je udruga **Drugo more**, uz partnerstvo **Goethe-Institut Kroatien**, a program su podržali **Ministarstvo kulture RH** i **Odjel za kulturu Grada Rijeke**.

**U nastavku, za potrebe novinara koji će pratiti događaj, dostavljam nekoliko uputa te protokolarni dio otvorenja izložbe.**

**Za sve zainteresirane predstavnike medija** (novinare, snimatelje, fotoreportere) **prije službenog otvorenja izložbe *Usijano more*, organiziran je poseban program:**

**18.45h – 18.59h** **okupljanje predstavnika medija ispred ulaza u Export**

**19.00h – 19.29h** **vođeni obilazak izložbe Usijano more za predstavnike medija**

(vodi direktor Drugog mora Davor Mišković)

**19.30h – 19.45h** **izjave za medije** (direktor Drugog mora **Davor Mišković** na hrvatskom jeziku te kustosica izložbe Usijano more **Inke Arns** (DE) i umjetnici **Aram Bartholl** (DE), **Daniel Keller** (DE) i **RYBN** (FR) - na engleskom ili materinjim jezicima

**20.00h otvorenje izložbe *Usijano more***

**PROTOKOL OTVORENJA IZLOŽBE *USIJANO MORE* ISPRED EXPORTA**

Prisutni:

- **Predstavnica Drugog mora**, Ivana Katić

**- Predstavnik TD RIJEKA 2020,** Irena Kregar Šegota, direktorica RIJEKA 2020

- **Kustosica izložbe**, Inke Arns (obraćanje na engleskom jeziku)

- **Predstavnik Grada Rijeke**, Marko Filipović, zamjenik gradonačelnika

|  |  |
| --- | --- |
| **OD** | **TKO/ŠTO** |
| 20:00 | Početak programa |
| 20:01 | Obraćanje **Ivane Katić** |
| 20:04 | Obraćanje **Inke Arns** |
| 20:07 | Obraćanje **Irene Kregar Šegota** |
| 20:10 | Obraćanje **Marka Filipovića** |
| 20:12 | Kraj programa |

Unaprijed zahvaljujem **na objavi najave** i **dolasku**.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42